Diari Oficial de la Generalitat Valenciana


Sumari del DOGV 1479, del 07-02-1991 (1991/820229)

ORDRE de 8 de gener de 1991, del Conseller de Sanitat i Consum, per la qual crea el Comitè d'Assessoria de Qualitat de Laboratoris Clínics de la Comunitat Valenciana.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/01/08/(3)/dof/vci/html**

### Dades del document

Número de DOGV
:   1479

Data del DOGV
:   07-02-1991

Secció del DOGV
:   DISPOSICIONS GENERALS

Número del document
:   1991/820229


Data del document
:   08-01-1991

Organisme emissor
:   Conselleria de Sanitat i Consum

Tipus de document
:   Ordre

Ordre de 8 de gener de 1991, de la Conselleria de Sanitat i Consum, per la qual es crea el Comitè d'Assessoria de Qualitat de Laboratoris Clínics de la Comunitat Valenciana.  
El Grup Assessor de Control de Qualitat, integrat inicialment per especialistes d?anàlisis clíniques i de bioquímica, fou constituït el 1988 després de la presentació a la Direcció General de Planificació de l'Assistència Sanitària d'un projecte global de control de qualitat dels laboratoris clínics.  
Posteriorment, es prepararen tots els requisits per efectuar l?experiència pilot en control de qualitat en bioquímica: programes informàtics per a l?emmagatzematge i procés de dades, catàleg de mètodes de bioquímica, fulls d?afiliació i impressos per a l'anotació de resultats de les anàlisis de les mostres de control.  
La presentació del Programa de Control de Qualitat dels Laboratoris Clínics s?efectuà en la Jornada de Control de Qualitat d?Anàlisis Clíniques, celebrada a València el 31 de maig de 1988 i organitzada pel GAT de Control de Qualitat dels Laboratoris Clínics patrocinada per la Direcció General de Planificació de l'Assistència Sanitària de la Conselleria de Sanitat i Consum.  
En el segon semestre de 1988 es dugué a cap l?Experiència Pilot de Control de Qualitat en Bioquímica, en la qual participaren un total de 18 laboratoris de centres sanitaris públics de la Comunitat Valenciana, 16 hospitals i 2 centres d?especialitats. Un informe dels resultats de l?esmentada experiència fou tramés a la Conselleria de Sanitat i Consum en febrer de 1989.  
En setembre de 1989 s'inicia el primer període anual de control de qualitat en bioquímica per a tota la Comunitat Valenciana i en el qual participaren 36 laboratoris de centres sanitaris públics.  
Durant l'any 1990 s'ha anat revisant el Catàleg de Mètodes per tal d'introduir els nous mètodes que han anat apareixent i adequar-lo amb major precisió a les innovacions metodològiques. El GAT de Control de Qualitat va organitzar la 11 Jornada de Control de Qualitat dels Laboratoris Clínics de la Comunitat Valenciana, que es va celebrar el 31 de maig en l?Hospital Lluís Alcanyís de Xàtiva (València).  
Per al període 1990-91 està prevista una participació total de 53 laboratoris clínics de la Comunitat Valenciana.  
L?experiència acumulada en aquest procés permet afrontar en el moment actual la tasca de crear un sistema formal d'assessoria que en aquesta matèria possibilite l'acreditació de laboratoris clínics en la Comunitat Valenciana.  
Per això i en virtut de les competències que m'han estat conferides  
Article primer  
ORDENE  
Es crea el Comitè d?Assessoria de Qualitat de Laboratoris de la Comunitat Valenciana.  
Article segon  
L?objectiu principal del Comitè d?Assessoria de Qualitat és l'elaboració d'un programa de garantia de qualitat dels laboratoris clínics que han de tenir les característiques següents:  
1. Ha de permetre el seguiment de la qualitat analítica d e cada un dels laboratoris clínics participants.  
2. Ha de tenir com El objectiu final la millora de la qualitat de les prestacions analítiques.  
3. Ha de perseguir l?homologació dels resultats dels diferents centres sanitaris.  
4. Ha de permetre la catalogació dels laboratoris d'acord amb el nivell de qualitat dels seus resultats.  
5. S'han d?establir catàlegs actualitzats dels mètodes i instruments utilitzats en els laboratoris clínics.  
6. Ha de permetre valorar la qualitat de mètodes i instruments.  
7. Ha d'analitzar la importància dels factors que afecten la qualitat dels resultats.  
8. S'ha d'elaborar una informació estadística periòdica per als laboratoris clínics inclosos en el Programa i resums per al Comitè de Garantia de Qualitat.  
9. El Programa és de caràcter voluntari, i se?n mantindrà la confidencialitat de les dades recopilades.  
Article tercer  
1. El Comitè d?Assessoria de Qualitat de Laboratoris Clínics de la Comunitat Valenciana estarà constituït per:  
- Secretaria.  
- Comissió d?Assessoria de Qualitat.  
2. La Secretaria serà responsable de l?execució del programa.  
3. La Comissió d?Assessoria de Qualitat de Laboratoris Clínics serà la responsable de l?elaboració dels programes de control de qualitat.  
Article quart  
1. La Comissió d?Assessoria de Qualitat de Laboratoris Clínics estarà composta per grups d'especialistes de les àrees més importants del laboratori clínic designats pel Conseller de Sanitat i Consum a proposta del Director General de Planificació de l?assistència Sanitària.  
2. La Secretaria disposarà dels mitjans necessaris per garantir el seu funcionament. El seu responsable formarà part de la Comissió d?Assessoria de Qualitat de Laboratoris Clínics, i la seua designació serà igual que l'expressada en el punt primer d'aquest article.  
Article cinquè  
1. Aquells laboratoris que desitgen de participar en el programa ho comunicaran a la Secretaria, la qual els trametrà aquella informació que permeta la recollida d'informació dels següents aspectes:  
- Afiliació i dades generals del laboratori.  
- Relació de constituents que determina.  
- Mètodes i/o instruments utilitzats en la determinació de cada constituent degudament codificats.  
2. La Secretaria així mateix trametrà mostres de control cegues. Cada laboratori clínic analitzarà les mencionades mostres i trametrà els resultats de l?anàlisi a la Secretaria amb els quals aquesta elaborarà un informe estadístic periòdic que es reexpedirà a cada laboratori perquè puga contrastar els seus resultats amb els dels altres laboratoris participants.  
Article sisè  
1. La Comissió d?Assessoria de Qualitat dels Laboratoris Clínics rebrà periòdicament un resum elaborat a partir de tots els resultats obtinguts de l'anàlisi de les mostres de control pels laboratoris participants. S'hi reflectiran els nivells de qualitat segons els laboratoris i mètodes i/o instruments utilitzats. La Comissió d?Assessoria de Qualitat dels Laboratoris Clínics rebrà els resums periòdics que elabore la Secretaria.  
2. La Comissió, tenint en compte el resum periòdic esmentat en el punt primer d'aquest article i amb la informació que estimen pertinent de cada laboratori, elevarà la proposta d'acreditació al director general de Planificació de l'Assistència Sanitària, el qual fent ús de les seues facultats certificarà el compliment dels requisits establerts per a aquella.  
Article seté  
El Comitè d?Assessoria de Qualitat de Laboratoris Clínics de la Comunitat Valenciana proposarà al Director General de Planificació de l'Assistència Sanitària els requisits d'acreditació dels laboratoris clínics de la Comunitat Valenciana.  
DISPOSICIONS FINALS  
Primera  
Es faculta el Director General de Planificació de l'Assistència Sanitària per dictar aquelles normes que permetran el desplegament d'aquesta ordre.  
Segona  
Aquesta ordre entrarà en vigor l?endemà de la seua publicació, al Diari Oficial de la Generalitat Valenciana.  
València, 8 de gener de 1991.  
El Conseller de Sanitat i Consum,   
JOAQUIN COLOMER SALA


Còpia Permalink ELI